b'\n_START_ARTICLE_\nCitaci\xc3\xb3 Presidencial d\'Unitat (Estats Units)\n_START_SECTION_\nEx\xc3\xa8rcit i For\xc3\xa7a A\xc3\xa8ria\n_START_PARAGRAPH_\nLa Citaci\xc3\xb3 de l\'Ex\xc3\xa8rcit va establir-se com a Citaci\xc3\xb3 d\'Unitat Distingida per l\'Ordre Executiva 9075 del 26 de febrer de 1942, rebent el seu nom actual el 3 de novembre de 1966. Igual que la resta de citacions d\'unitat de l\'Ex\xc3\xa8rcit, la Citaci\xc3\xb3 Presidencial \xc3\xa9s un gal\xc3\xb3 llu\xc3\xaft sobre la butxaca dreta de la guerrera. Tots els membres de la unitat poden lluir la distinci\xc3\xb3, participessin o no en les accions per les quals se cit\xc3\xa0 la unitat. Nom\xc3\xa9s aquells assignats a la unitat en el moment de l\'acci\xc3\xb3 citada poden lluir la distinci\xc3\xb3 de forma permanent. Per a l\'Ex\xc3\xa8rcit i la For\xc3\xa7a A\xc3\xa8ria, l\'emblema \xc3\xa9s un gal\xc3\xb3 blau mar\xc3\xad dins d\'un marc d\'or._NEWLINE_La Citaci\xc3\xb3 Presidencial de la For\xc3\xa7a A\xc3\xa8ria va ser adoptada de la de l\'Ex\xc3\xa8rcit, despr\xc3\xa9s que fos convertida en una branca separada el 1947. Tamb\xc3\xa9 se li modific\xc3\xa0 el nom a la forma actual el 3 de novembre de 1966. La For\xc3\xa7a A\xc3\xa8ria llueix la distinci\xc3\xb3 d\'unitat a la butxaca esquerra sota les condecoracions personals, i, a difer\xc3\xa8ncia de l\'Ex\xc3\xa8rcit, no totes estan dins d\'un marc d\'or._NEWLINE_La Citaci\xc3\xb3 es llueix als guions i estendards del reiment de la unitat en forma d\'una cinta blava de 1,2m de llarg i 7cm d\'ample. A l\'Ex\xc3\xa8rcit, nom\xc3\xa9s en molt rares ocasions s\'ha distingit un unitat menor a un batall\xc3\xb3.\n_START_SECTION_\nMarina i Cos de Marines\n_START_PARAGRAPH_\nLa Citaci\xc3\xb3 Naval \xc3\xa9s l\'equivalent d\'unitat a la Creu de la Marina i va ser creada mitjan\xc3\xa7ant l\'Orde Executiva 9050 del 6 de febrer de 1942._NEWLINE_La versi\xc3\xb3 de la Marina consisteix en 3 franges horitzontals, blau, groc i vermell. Per distingir entre les dues versions de la Citaci\xc3\xb3 Presidencial, la versi\xc3\xb3 naval \xc3\xa9s referida com la Navy and Marine Corps Presidential Unit Citation, mentre que la de l\'Ex\xc3\xa8rcit i la For\xc3\xa7a A\xc3\xa8ria simplement \xc3\xa9s la "Presidential Unit Citation". _NEWLINE_A difer\xc3\xa8ncia de l\'Ex\xc3\xa8rcit i la For\xc3\xa7a A\xc3\xa8ria, a la Marina i al Cos de Marines nom\xc3\xa9s la poden lluir els membres que estaven destinats a la unitat en el moment de l\'acci\xc3\xb3 per la qual va ser citada.\n_START_SECTION_\nUSS Nautilus (SSN-571)\n_START_PARAGRAPH_\nEn commemoraci\xc3\xb3 de la primera travessia submergida sota el Pol Nord, feta pel submar\xc3\xad nuclear USS Nautilus (SSN-571) el 1958, tots els membres de la tripulaci\xc3\xb3 que van fer el viatge van ser autoritzats a portar-la amb un passador especial en forma d\'una lletra N de color daurat.\n_START_SECTION_\nUSS Triton (SSRN-586)\n_START_PARAGRAPH_\nEn commemoraci\xc3\xb3 de la primera circumvalaci\xc3\xb3 submergida del m\xc3\xb3n, feta pel submar\xc3\xad nuclear USS Triton (SSRN-586) el 1960, tots els membres de la tripulaci\xc3\xb3 van ser autoritzats a portar la Citaci\xc3\xb3 Presidencial amb un passador en forma del globus terraq\xc3\xbci daurat.\n_START_SECTION_\nUSS Parche (SSN -683)\n_START_PARAGRAPH_\nLa unitat naval m\xc3\xa9s condecorada \xc3\xa9s el submar\xc3\xad nuclear USS Parche (SSN-693), amb un total de 9 Citacions durant 30 anys de servei. Les modificacions que se li van fer van permetre que fos el primer submar\xc3\xad-espia de la flota dels Estats Units. Aix\xc3\xb2 comport\xc3\xa0 que se li concedissin diverses citacions; per\xc3\xb2 no s\'especifiquen els detalls de la concessi\xc3\xb3.\n_START_SECTION_\nGuarda Costes\n_START_PARAGRAPH_\nLes unitats del Cos de Guarda Costa poden rebre la versi\xc3\xb3 pr\xc3\xb2pia de la Citaci\xc3\xb3 Presidencial d\'Unitat o la de la Marina, depenent del servei que estigui realitzant quan es va fer l\'acci\xc3\xb3.\n_START_SECTION_\nPassador Especial\n_START_PARAGRAPH_\nEl President George Bush va concedir una versi\xc3\xb3 de la distinci\xc3\xb3 a tots aquells Guarda Costes i Cos Auxiliar de Guarda Costa per la seva tasca en el rescat i l\'ajut a la poblaci\xc3\xb3 dels estats devastats per l\'hurac\xc3\xa0 Katrina. Tots els membres del Cos de Guarda Costa que van rebre la distinci\xc3\xb3 estan autoritzats a lluir la Citaci\xc3\xb3 Presidencial d\'Unitat amb un passador especial amb el s\xc3\xadmbol internacional d\'hurac\xc3\xa0.'